CELEX: 32016D2365
Language: et
Date: 2016-12-19 00:00:00
Title: Komisjoni rakendusotsus (EL, Euratom) 2016/2365, 19. detsember 2016, millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014

22.12.2016   
            
            
               ET
            
            
               Euroopa Liidu Teataja
            
            
               L 350/24
            
         KOMISJONI RAKENDUSOTSUS (EL, Euratom) 2016/2365,
   19. detsember 2016,
   millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 26. mai 2014. aasta määrust (EL, Euratom) nr 608/2014, millega kehtestatakse Euroopa Liidu omavahendite süsteemi rakendusmeetmed, (1) eelkõige selle artikli 5 lõiget 2 ja artikli 6 lõiget 2,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Komisjoni otsusega 97/245/EÜ, Euratom (2) nähakse ette kord, mille alusel liikmesriigid edastavad komisjonile teavet omavahendite süsteemi raames.
            
         
               (2)
            
            
               Otsusel 97/245/EÜ, Euratom on üks õiguslik alus – nõukogu määrus (EÜ, Euratom) nr 1150/2000 (3). Pärast nõukogu otsuse 2014/335/EL (4) jõustumist reguleeritakse teabe edastamist liikmesriikidelt komisjonile kahe nõukogu määrusega: määrus (EL, Euratom) nr 608/2014 ja määrus (EL, Euratom) nr 609/2014 (5). Seepärast on asjakohane võtta iga nimetatud määruse kohta vastu eraldi komisjoni rakendusotsus. Otsuse 97/245/EÜ, Euratom sätted omavahendite nõuete [otsuses kasutatud terminit „maks“] aruannete näidiste ja omavahendite nõuetele vastavate tagastamatuks peetavate summade aruande vormi kohta on kaasatud komisjoni rakendusotsusesse (EL, Eurattom) 2016/2366 (6). Otsuse 97/245/EÜ, Euratom sätted, mis käsitlevad traditsiooniliste omavahendite nõudeid mõjutavate pettuste ja eeskirjade eiramise juhtude kohta aruandluse vorme ja näidist ning traditsiooniliste omavahendite kontrolli, tuleks kaasata käesolevasse otsusesse.
            
         
               (3)
            
            
               Pettuste ja eeskirjade eiramise juhtumitest tuleks teavitada struktuurselt.
            
         
               (4)
            
            
               Otsuses 97/245/EÜ, Euratom nõutakse, et liikmesriigid esitaks komisjonile teabe aruandluse eest vastutavate talituste ja asutuste kohta. On vaja sätestada, et liikmesriigid peavad teavitama komisjoni ka kõigist muutustest nimetatud teabes.
            
         
               (5)
            
            
               Tagamaks, et liikmesriigid hakkaksid võimalikult pea kasutama muudetud vorme, eriti muudetud kinnipidamismäära puhul, peaks käesolev otsus jõustuma ja olema kohaldatav alates selle avaldamise kuupäevast.
            
         
               (6)
            
            
               Ühtsuse huvides tuleks käesolevat otsust ja rakendusotsust (EL; Euratom) 2016/2366 hakata kohaldama alates samast kuupäevast.
            
         ON VASTU VÕTNUD KÄESOLEVA OTSUSE:
   Artikkel 1
   Üle 10 000 euro suurusi nõudeid hõlmavate ja juba avastatud pettuste ja eeskirjade eiramisega seotud juhtude kirjeldamiseks kasutavad liikmesriigid käesoleva otsuse I lisas esitatud vormi ning selliste pettuste ja eeskirjade eiramise juhtude olukorra üksikasjade kirjeldamiseks, millest on komisjonile juba teatatud, kuid millega seoses ei ole varem sissenõudmisest, tühistamisest või sissenõudmisest loobumisest teatatud, nagu on osutatud määruse (EL, Euratom) nr 608/2014 artikli 5 lõikes 1, kasutavad liikmesriigid käesoleva otsuse II lisas esitatud vormi.
   Artikkel 2
   Liikmesriigid kasutavad aruannete koostamiseks määruse (EL, Euratom) nr 608/2014 artikli 6 lõikes 1 osutatud traditsiooniliste omavahendite kontrolli kohta käesoleva otsuse III lisas esitatud vormi.
   Artikkel 3
   Liikmesriigid teavitavad komisjoni sellest, millised talitused või asutused vastutavad artiklis 1 osutatud kirjelduste ja üksikasjade ning artiklis 2 osutatud aruannete koostamise ja väljasaatmise eest. Peale selle teavitavad liikmesriigid komisjoni kõigist muudatustest kõnealustes talitustes või asutustes.
   Artikkel 4
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 19. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  (ELT L 168, 7.6.2014, lk 29).
   
      (2)  Komisjoni 20. märtsi 1997. aasta otsus 97/245/EÜ, Euratom, millega nähakse ette kord, mille alusel liikmesriigid edastavad komisjonile teavet ühenduste omavahendite süsteemi raames (EÜT L 97, 12.4.1997, lk 12).
   
      (3)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse otsus 2007/436/EÜ, Euratom Euroopa ühenduste omavahendite süsteemi kohta (EÜT L 130, 31.5.2000, lk 1).
   
      (4)  Nõukogu 26. mai 2014. aasta otsus 2014/335/EL, Euratom Euroopa Liidu omavahendite süsteemi kohta (ELT L 168, 7.6.2014, lk 105).
   
      (5)  Nõukogu 26. mai 2014. aasta määrus (EL, Euratom) nr 609/2014 meetodite ja menetluse kohta, millega tehakse kättesaadavaks traditsioonilised, käibemaksupõhised ja kogurahvatulul põhinevad omavahendid, ning muude sularahavajaduste rahuldamiseks vajalike meetmete kohta (ELT L 168, 7.6.2014, lk 39).
   
      (6)  Komisjoni 19. detsembri 2016. aasta rakendusotsus (EL, Euratom) 2016/2366, millega kehtestatakse omavahendite nõuete aruannete näidised ja vastavalt nõukogu määrusele (EL, Euratom) nr 609/2014 omavahendite nõuetele vastavate tagastamatuks peetavate summade aruande vorm (vt käesoleva Euroopa Liidu Teataja lk 30).
   
      I LISA
      
   
      II LISA
      
   
      III LISA